**A szöveg szóban és írásban**

A szövegek csoportosításának több szempontja lehet:

- a szöveg írásban születik meg

- a szöveg élőszóban (beszédben) születik meg.

Ugyanezt a témát amiről beszélni szeretnénk teljesen másképpen fogalmazzuk meg egy beszélgetés keretében vagy például egy tudósításban leírva. Mind élőszóban mind írásban számtalan típusú szöveget fogalmazunk, ezért nagyon nehéz összességükben jellemezni a szóbeli és az írásbeli szövegtípusokat. Van azonban néhány általános jellemzőjük, ezeket mutatom be az alábbiakban:

- Élőszóban:

- Társalgásban általában kevesebb igényességgel fogalmazunk

- Lazábbak a mondataink, mivel a beszélgetések kötetlenebbek, mint az írásban közölt dolgok, mivel a befogadó számára csak egyszer hangzik el a szöveg, helyzethez kötött, időben mulandó élményt jelent, másképpen kell felépíteni a szöveget szóban, mint írásban.

- Gyakrabban van szükség ismétlésekre és visszautalásokra.

- Az írással szemben viszont előnye, hogy azonnal látjuk, halljuk a hallgatók visszajelzéseit, és ezeket figyelembe vehetjük szövegalkotáskor.

- Kifejezőeszközben is gazdagabb az élőszó, mint az írott szöveg, hiszen a szavakat, a mondatokat a beszéd nem nyelvi elemei kísérik: a hangjelek, a tekintet, az arcjáték, a gesztusok, a testtartásunk, egész megjelenésünk.

- Szóban szívesebben használunk állandó nyelvi kifejezéseket, társalgási fordulatokat, töltelékszavakat.

Szóbeli szövegtípusok: Társalgás, meghívás, köszöntés, kérés, felelet, előadás, szónoki beszéd, stb.

Írott szövegekben:

* Az irományok sem csupán nyelvi jelekkel, szavakkal és mondatokkal hatnak ránk, hanem egész formájukkal, szövegképükkel, a színekkel, a betűformákkal, a tagolással és az egyéb nem nyelvi jelekkel.
* Az élőszó látható és hallható nem nyelvi jeleit nem helyettesítik, de valamennyire megjelenítik az írásjelek.
* Mivel írásban van időnk előkészíteni, átgondolni és átolvasni a szöveget, írásbeli közléseink többnyire tudatosabbak, igényesebbek és megformáltabbak.
* Nincs szükség annyi ismétlésre, terjengőségre, hiszen az olvasónak van módja arra, hogy többször elolvassa a szöveget.
* Írásban viszont nincs lehetőségünk figyelembe venni az olvasó azonnali visszajelzéseit.
* Az írott forma maradandóbban őrzi a nyelvi hagyományokat.

Írásbeli szövegtípusok: feljegyzés, levél, dolgozat, önéletrajz, kérvény, hirdetés, novella, stb.